**การศึกษาปัจจัยที่ส่งผลต่อสถานะสุขภาพร่างกายของนักเรียนมัธยมศึกษาหลักสูตรคณิตศาสตร์และภาษาโปรตุเกสของโรงเรียน Gabriel Pereira**

**นางสาววฤษดี ดวงราษี B6301071**

**E-mail : warissadee12345@gmail.com**

**โทรศัพท์ : 0826896135**

**บทคัดย่อ**

การศึกษาปัจจัยที่ส่งผลต่อสถานะสุขภาพร่างกายของนักเรียนมัธยมศึกษาหลักสูตรคณิตศาสตร์และภาษาโปรตุเกสของโรงเรียน Gabriel Pereira ในประเทศโปรตุเกส เพื่อเป็นประโยชน์อ้างอิงในการเตรียมตัวดูแลสถานะสุขภาพหรือเป็นเกณฑ์ในการให้คำแนะนำแก่นักเรียน โดยใช้ชุดข้อมูลทุติยภูมิที่ชื่อว่า “Student Alcohol Consumption” เป็นการดึงข้อมูลบางส่วนในเรื่องของปัจจัยที่ส่งผลต่อสถานะสุขภาพ และใช้แบบสอบถามออนไลน์เป็นแบบประมาณค่า 5 ระดับ ซึ่งกลุ่มตัวอย่างที่ใช้ในการวิจัย ได้แก่ นักเรียนมัธยมศึกษาหลักสูตรคณิตศาสตร์และภาษาโปรตุเกสแบ่งเป็นกลุ่มละ 199 คนตามลำดับ โดยสถิติที่ใช้การวิเคราะห์ข้อมูลสำหรับงานวิจัยนี้ จะแบ่งออกเป็น 2 ประเภท ได้แก่ 1. การวิเคราะห์ข้อมูลเชิงพรรณนา (Descriptive Statistics) 2. การวิเคราะห์เชิงอนุมาน (Inferential Statistics)

ผลการวิจัยการทดสอบสมมติฐาน พบว่า ปัจจัยด้านคุณภาพของความสัมพันธ์ในครอบครัว ปัจจัยด้านการออกไปเที่ยวกับเพื่อน ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ มีอิทธิพลต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสของโรงเรียน Gabriel Pereira ในประเทศโปรตุเกส ดังนั้น สถานะสุขภาพที่ดีของนักเรียนควรที่จะได้รับคำแนะนำจากผู้ใหญ่หรือเป็นการนำผลการวิจัยเป็นเกณฑ์ในการศึกษา ให้คำแนะนำ วิธีป้องกันเพื่อให้นักเรียนหรือวัยรุ่นมีสถานะสุขภาพที่ดีอย่างมีประสิทธิภาพ

คำสำคัญ : 1. ปัจจัยคุณภาพของความสัมพันธ์ในครอบครัว 2.**ปัจจัยด้านเวลาว่าง**หลังเลิกเรียน

3.ปัจจัยด้านการออกไปเที่ยวกับเพื่อน 4.ปัจจัยด้านการบริโภคเครื่องดื่มแอลกอฮอล์ในวันทำงาน

5.ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ 6. นักเรียนหลักสูตรคณิตศาสตร์

7.นักเรียนหลักสูตรภาษาโปรตุเกส 8. สถานะสุขภาพ

**บทนำ**

โรงเรียน Gabriel Pereira ในประเทศโปรตุเกสเป็นโรงเรียนมัธยมที่มีนักเรียนตั้งแต่อายุ 13-19 ปี ซึ่งนักเรียนในโรงเรียน Gabriel Pereira โดยส่วนใหญ่มีสุขภาพร่างกายและจิตใจที่แข็งแรง แต่ยังพบอัตราการตาย การเจ็บป่วย และการเสียชีวิตก่อนวัยอันควรอันเกิดจากปัจจัยหลายๆ อย่าง อาทิเช่น การดื่มแอลกอฮอล์ การมีความสัมพันธ์ครอบครัวในทิศทางลบ ซึ่งวัยรุ่นเป็นวัยที่ควรดูแลสถานะสุขภาพร่างกายและจิตใจมากที่สุดเนื่องจากเป็นวัยที่มีการเปลี่ยนแปลงทางร่างกายทั่วไป และมีการเปลี่ยนแปลงทางเพศ เนื่องจากวัยนี้มีการสร้างและหลั่งฮอร์โมนเพศ ฮอร์โมนของการเจริญเติบโตอย่างมากและรวดเร็ว ซึ่งวัยนี้จะมีความคิดที่อ่อนไหวและเป็นวัยที่กระทำผิดมากที่สุดจึงควรที่จะเตรียมพร้อมที่จะให้คำแนะนำนักเรียนและหาสาเหตุถึงปัจจัยที่เกี่ยวข้องในการส่งผลเสียต่อสถานะสุขภาพของนักเรียนทั้งสองหลักสูตร

ดังนั้นจึงมีความสำคัญที่จะต้องศึกษานักเรียนในวัย15 -19 ปี ให้เข้าใจสถานการณ์ปัจจัยสาเหตุแรงสนับสนุน ที่ทำให้นักเรียน ผู้ปกครอง และบุคลากรในโรงเรียน Gabriel Pereira รู้ถึงปัจจัยที่ส่งผลต่อสถานะสุขภาพของนักเรียน เพื่อรู้วิธีการดูแลตัวเอง ควบคุมหรือสามารถให้คำแนะนำให้สามารถเข้าใจสถานการณ์ของนักเรียนในวัยนี้ได้อย่างเหมาะสม

**วัตถุประสงค์การวิจัย**

เพื่อศึกษาปัจจัยที่มีผลต่อสถานะสุขภาพร่างกายของนักเรียนมัธยมในหลักสูตรคณิตศาสตร์และภาษาโปรตุเกสของโรงเรียน Gabriel Pereira ในประเทศโปรตุเกส

**กรอบแนวคิดในการวิจัย**

ในการวิจัยครั้งนี้ ผู้วิจัยมีความสนใจศึกษาปัจจัยที่ส่งผลเสียต่อสถานะสุขภาพของนักเรียนมัธยมหลักสูตรคณิตศาสตร์และภาษาโปรตุเกส จำนวนปัจจัยที่นำมาวิเคราะห์ มีจำนวน 5 ปัจจัยจากข้อมูลทุติยภูมิ ได้แก่ 1) ปัจจัยคุณภาพของความสัมพันธ์ในครอบครัว 2) **ปัจจัยด้านเวลาว่าง**หลังเลิกเรียน 3) ปัจจัยด้านการออกไปเที่ยวกับเพื่อน 4) ปัจจัยด้านการบริโภคเครื่องดื่มแอลกอฮอล์ในวัน 5) ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ ปัจจัยเหล่านี้สามารถนำมาสร้างเป็นกรอบแนวคิดการวิจัยได้ดัง ภาพที่ 1

**Independent Variable dependent Variable**

ปัจจัยคุณภาพของความสัมพันธ์ในครอบครัว

**ปัจจัยด้านเวลาว่าง**หลังเลิกเรียน

ปัจจัยด้านการออกไปเที่ยวกับเพื่อน

สถานะสุขภาพร่างกายนักเรียน

ปัจจัยด้านการบริโภคเครื่องดื่มแอลกอฮอล์ในวันทำงาน

 ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์

**ภาพที่ 1** กรอบแนวคิดในการวิจัย

**วิธีดำเนินการวิจัย**

**กลุ่มตัวอย่าง**

จำนวนกลุ่มตัวอย่างที่นำมาใช้ในการวิเคราะห์ข้อมูลนั้นมาจากข้อมูลทุติยภูมิ (Fabio Pagnotta, 2551) โดยเป็นข้อมูลจาก นักเรียนมัธยมโรงเรียน Gabriel Pereira ประเทศโปรตุเกส ทั้งนี้การเลือกกลุ่มตัวอย่างจําเป็นที่จะต้องเลือกให้ถูกต้องเพื่อที่จะเป็นตัวแทนที่ดีมีประสิทธิภาพเพื่อใช้ในการวิเคราะห์ประชากรทั้งหมด โดยการเลือกกลุ่มตัวอย่างที่ดีจะ ให้การอ้างอิงประชากรมีความน่าเชื่อถือมากขึ้น (ชำนาญ ศรีสวัสดิ์, 2562)

การวิจัยครั้งนี้ผู้วิจัยได้ทำการกำหนดกลุ่มตัวอย่างตามกรณีที่ไม่ทราบจำนวนประชากร เนื่องจากเป็นข้อมูลทุติยภูมิ โดยการกำหนดกลุ่มตัวอย่างตามสูตรของ Yamane (1973) กําหนดความเชื่อมันไว้ ที่ระดับ 95% หรือ 0.95 และค่าระดับความผิดพลาดหรือค่ายอมรับความคลาดเคลื่อนจาก การสุ่มตัวอย่างไม่เกิน 5% หรือ 0.05 โดยกำหนดให้กลุ่มตัวอย่างแบ่งเป็น 2 กลุ่มดังนี้ กลุ่มเรียนหลักสูตรคณิตศาสตร์ จำนวน 199 คน และกลุ่มเรียนหลักสูตรภาษาโปรตุเกส จำนวน 199 คน รวมกลุ่มตัวอย่างทั้ง 398 คน

**ตัวแปรและเครื่องมือที่ใช้ในการศึกษา**

**ตัวแปรที่ใช้ในการศึกษา**

ตัวแปรที่ใช้ในการศึกษาเพื่อหาปัจจัยที่มีผลต่อสถานะสุขภาพร่างกายของนักเรียนมัธยมในหลักสูตรคณิตศาสตร์และภาษาโปรตุเกสของโรงเรียน Gabriel Pereira ในประเทศโปรตุเกส มีการรวบรวมโดยใช้แบบสอบถามออนไลน์เป็นแบบประมาณค่า 5 ระดับ เป็นเครื่องมือในการเก็บรวบรวมข้อมูลของนักเรียน เพื่อความสะดวกในการเข้าถึงแบบสอบถาม ซึ่งตัวแปรที่ใช้ ได้แก่

ปัจจัยคุณภาพของความสัมพันธ์ในครอบครัว หมายถึง ความสัมพันธ์ระหว่างพ่อแม่และลูก ระหว่างพี่น้อง หรือระหว่าง สมาชิกในครอบครัว รวมถึงการสื่อสารในครอบครัว แบบแผนความสัมพันธ์ การกำหนดบทบาทและอำนาจใน การตัดสินใจ และยังสามารถสังเกตได้จากความผูกพันทางอารมณ์ที่สมาชิก ในครอบครัวมีต่อกัน ความร่วมมือระหว่างกัน และการปรับตัวของสมาชิกในครอบครัวต่อสถานการณ์ต่างๆ (วนัญญา แก้วแก้วปาน, 2560)

**ปัจจัยด้านเวลาว่าง**หลังเลิกเรียน หมายถึง การมีเวลาในการปฏิบัติทำกิจกรรมสร้างสรรค์เวลากับเพื่อน ครอบครัวหรือเพื่อจัดการชีวิตส่วนตัวของตนเอง

ปัจจัยด้านการออกไปเที่ยวกับเพื่อน หมายถึง การกระทำที่บ่งบอกถึงกิจกรรมที่ทำร่วมกันเป็นกลุ่มตั้งแต่ 2 คนขึ้นไป เป็นกิจกรรมที่ทำในช่วงเวลาที่กลางคืน เช่น การเที่ยวผับและบาร์

ปัจจัยด้านการบริโภคเครื่องดื่มแอลกอฮอล์ในวันทำงาน หมายถึง การดื่มแอลกอฮอล์ในช่วงวันจันทร์ ถึงวันศุกร์ไม่ว่าจะเป็นเวลาไหนก็ตาม

  ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ หมายถึง การดื่มแอลกอฮอล์ในช่วงวันเสาร์-วันอาทิตย์ไม่ว่าจะเป็นเวลาไหนก็ตาม

สถานะสุขภาพร่างกายนักเรียน หมายถึง ภาวะความสุขสมบูรณ์ของบุคคลตามสภาพปกติในการดำเนินชีวิตประจำวันรวมไปถึงสุขภาพจิตใจ,อารมณ์หรือพฤติกรรมของบุคคล

**เครื่องมือที่ใช้ในการศึกษา**

การวิจัยนี้เป็นการศึกษาโดยใช้ ชุดข้อมูลทุติยภูมิของ Fabio Pagnotta โดยชุดข้อมูลที่นำมานี้เป็นชุดข้อมูลที่เกี่ยวกับนักเรียนมัธยมทั้งสองหลักสูตรสายการเรียนนั่นก็คือ หลักสูตรคณิตศาสตร์และหลักสูตรภาษาโปรตุเกสของโรงเรียน Gabriel Pereira ซึ่งมีการรวบรวมข้อมูลด้วยวิธีตอบแบบสอบถามออนไลน์เพื่อการเข้าถึงง่ายของนักเรียนหรือกลุ่มตัวอย่างที่ต้องการ โดยชุดข้อมูลที่ใช้นี้มีกลุ่มตัวอย่างจำนวน 398 คน (Fabio Pagnotta, 2551)

**การรวบรวมข้อมูล**

ในการศึกษาการวิจัยครั้งนี้ ผู้วิจัยไม่ทราบจำนวนที่แน่นอนของกลุ่มประชากรว่ามีจำนวนเท่าใดจึง เลือกวิธีการสุ่มตัวอย่างของกลุ่มประชากรมาด้วยวิธีการสุ่มแบบเฉพาะเจาะจง (Judgmental Sampling) คือ การเลือกกลุ่มตัวอย่างโดยพิจารณาจากการตัดสินใจของผู้วิจัยเอง ลักษณะของกลุ่มที่เลือกเป็นไปตาม วัตถุประสงค์ของการวิจัยโดยการวิจัยนี้เป็นการนำข้อมูลทุติยภูมิของ Fabio Pagnotta จากฐานข้อมูล Kaggle เรื่องการดื่มแอลกอฮอล์ของนักเรียนมัธยมสองสายการเรียนโรงเรียน Gabriel Pereira ประเทศโปรตุเกส โดยข้อมูลนี้ถูกเก็บ รวบรวมมาด้วยวิธีตอบแบบสอบถามออนไลน์เพื่อความสะดวกและการเข้าถึงอย่างง่ายของผู้ตอบแบบสอบถาม ผู้วิจัยคัดเลือกเฉพาะปัจจัยที่ต้องการนำมาวิเคราะห์เพื่อดูปัจจัยที่ส่งผลต่อสถานะสุขภาพนักเรียนมัธยมโรงเรียน Gabriel Pereira

**การวิเคราะห์ข้อมูล**

การวิเคราะห์ข้อมูลของงานวิจัยนี้จะใช้สถิติเป็นเครื่องมือในการวิเคราะห์ข้อมูลและมีการใช้โปรแกรม IBM SPSS Statistics 26 เป็นเครื่องมือในการช่วยวิเคราะห์ศึกษาข้อมูล

โดยสถิติที่นำมาใช้เพื่อการวิเคราะห์ข้อมูลนี้ แบ่งออกเป็น 2 ประเภทได้แก่

1. การวิเคราะห์ข้อมูลเชิงพรรณนา (Descriptive Statistics) คือ การวิเคราะห์ข้อมูล เกี่ยวกับลักษณะทางประชากรศาสตร์ของผู้ตอบแบบสอบถาม โดยการใช้ค่าความถี่ (Frequency) และค่าร้อยละ (Percentage) การวิเคราะห์ข้อมูลเกี่ยวกับระดับความคิดเห็นของนักเรียนและนําเสนอในรูปแบบของค่าเฉลี่ย (Mean) และค่าส่วนเบี่ยงเบน มาตรฐาน (Standard Statistics)
2. การวิเคราะห์เชิงอนุมาน (Inferential Statistics) คือ สถิติที่ใช้ในการวิเคราะห์ข้อมูล ของกลุ่มตัวอย่างที่เป็นตัวแทนของประชากรที่สามารถนําไปวิเคราะห์ผลเพื่อสรุปอ้างถึงประชากร ได้โดยใช้ทฤษฎีความน่าจะเป็น โดยในงานวิจัยนี้ใช้เครื่องมือทางสถิติดังนี้

- การวิเคราะห์สมการถดถอยเชิงพหุคูณ (Multiple Linear Regression) เพื่อศึกษาตัวแปรอิสระที่มีประมาณค่า 5 ระดับ อันได้แก่

(1)ปัจจัยคุณภาพของความสัมพันธ์ในครอบครัว

(2) **ปัจจัยด้านเวลาว่าง**หลังเลิกเรียน

(3) ปัจจัยด้านการออกไปเที่ยวกับเพื่อน

(4) ปัจจัยด้านการบริโภคเครื่องดื่มแอลกอฮอล์ในวัน

(5) ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์

และเลือกใช้ Enter Method ซึ่งเป็นวิธีการเอาตัวแปรอิสระเข้าสู่สมการโดยจะนำตัวแปรอิสระที่มีความสัมพันธ์กับตัวแปรตามอย่างมีนัยสำคัญและไม่มีนัยสำคัญทางสถิติเข้าไปวิเคราะห์ในสมการถดถอย (สุทิน ชนะบุญ, 2562)

**ผลการวิจัย**

1. **ลักษณะประชากรศาสตร์ของกลุ่มตัวอย่างที่ศึกษา**

การวิเคราะห์ลักษณะประชากรศาสตร์ของกลุ่มตัวอย่างที่ต้องการจะศึกษาโดยใช้สถิติเชิงพรรณนา ได้แก่ ค่าร้อยละ และค่าการแจกแจงความถี่ เพื่ออธิบายลักษณะทั่วไปของผู้ตอบแบบสอบถามในชุดข้อมูลทุติยภูมิ ซึ่งประกอบด้วย ที่อยู่ เพศ อายุและหลักสูตรสายการเรียน นำเสนอในตาราง ดังนี้

ตารางที่ 1 จำนวนและร้อยละประชากรศาสตร์ของกลุ่มตัวอย่างที่ศึกษา

|  |  |  |  |
| --- | --- | --- | --- |
| **ลักษณะทั่วไปของกลุ่มตัวอย่าง** | | **จำนวน(คน)** | **ร้อยละ** |
| **1.ที่อยู่** | ในเมือง | 335 | 84.2 |
| ชนบท | 63 | 15.8 |
| รวม | 398 | 100.0 |
| **2.เพศ** | หญิง | 193 | 48.5 |
| ชาย | 205 | 51.5 |
| รวม | 398 | 100.0 |
| **3.อายุ** | 15 | 168 | 42.2 |
| 16 | 168 | 42.2 |
| 17 | 48 | 12.1 |
| 18 | 10 | 2.5 |
| 19 | 4 | 1.0 |
| รวม | 398 | 100.0 |
| **4.หลักสูตรสายการเรียน** | หลักสูตรภาษาโปรตุเกส | 199 | 50.0 |
| หลักสูตรคณิตศาสตร์ | 199 | 50.0 |
| รวม | 398 | 100.0 |

จากตารางที่ 1 พบว่า นักเรียนที่ตอบแบบสอบถามออนไลน์ในชุดข้อมูลทุติยภูมิส่วนใหญ่เป็นนักเรียนที่อาศัยอยู่ในเมือง จำนวน 335 คนคิดเป็นร้อยละ 84.2 ซึ่งมีจำนวนมากกว่านักเรียนที่อาศัยอยู่ในชนบทที่มีจำนวน 63 คนคิดเป็นร้อยละ 15.8 และมีนักเรียนชาย จำนวน 205 คนคิดเป็นร้อยละ 51.5 ซึ่งมีจำนวนมากกว่านักเรียนหญิงที่มีจำนวน 193 คนคิดเป็นร้อยละ 48.5 โดยมีนักเรียนช่วงอายุ 15-16 ปีที่มีจำนวนเท่ากันนั่นก็คือ 168 คนคิดเป็นร้อยละ 42.2 รองลงมาเป็นนักเรียนที่อยู่ในช่วงอายุ 17 ปี จำนวน 48 คนคิดเป็นร้อยละ 12.1 นักเรียนที่อยู่ในช่วงอายุ 18 ปี มีจำนวน 10 คนคิดเป็นร้อยละ 2.5 และนักเรียนที่อยู่ช่วงอายุ 19 ปี มีจำนวนที่น้อยที่สุดมีจำนวน 4 คน คิดเป็นร้อยละ 1.0 ซึ่งนักเรียนที่ตอบแบบสอบถามออนไลน์ทั้งสองหลักสูตรมีจำนวนที่เท่ากัน นั่นก็คือ หลักสูตรภาษาโปรตุเกสมีจำนวน 199 คนคิดเป็นร้อยละ 50 และหลักสูตรคณิตศาสตร์มีจำนวน 199 คนคิดเป็นร้อยละ 50

**2.ปัจจัยที่ส่งผลเสียต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสของโรงเรียน Gabriel Pereira**

2.1 ข้อมูลจากกลุ่มตัวอย่าง จำนวน 398 ข้อมูล สามารถนำมาสรุปค่าเฉลี่ยและส่วนเบี่ยงเบนมาตรฐานของปัจจัยที่ส่งผลต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกส โรงเรียน Gabriel Pereira ได้ดังนี้

ตารางที่ 2 ค่าเฉลี่ยและส่วนเบี่ยงเบนมาตรฐานของปัจจัยที่ส่งผลต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสของโรงเรียน Gabriel Pereira

|  |  |  |  |  |  |  |
| --- | --- | --- | --- | --- | --- | --- |
|  | **ปัจจัยที่ส่งผลต่อสุขภาพร่างกาย** |  | **SD** | **ระดับปัจจัย** | **Sk** | **Ku** |
| **ตัวแปรต้น** | 1.ปัจจัยคุณภาพของความสัมพันธ์ใน  ครอบครัว | 3.94 | 0.93 | มาก | -0.91 | 0.85 |
| 2. **ปัจจัยด้านเวลาว่าง**หลังเลิกเรียน | 3.23 | 1.01 | ปานกลาง | -0.16 | -0.30 |
| 3. ปัจจัยด้านการออกไปเที่ยวกับเพื่อน | 3.08 | 1.13 | ปานกลาง | 0.19 | -0.83 |
| 4. ปัจจัยด้านการบริโภคเครื่องดื่ม  แอลกอฮอล์ในวันทำงาน | 1.44 | 0.86 | น้อยที่สุด | 2.37 | 5.79 |
| 5. ปัจจัยด้านการบริโภคเครื่องดื่ม  แอลกอฮอล์ในช่วงสุดสัปดาห์ | 2.20 | 1.33 | น้อย | 0.72 | -0.79 |
| **ตัวแปรตาม** | 1. สถานะสุขภาพร่างกายนักเรียน | 3.68 | 1.44 | มาก | -0.67 | -0.93 |

จากตารางที่ 2พบว่า ตัวแปรอิสระที่เป็นปัจจัยที่ส่งผลต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสของโรงเรียน Gabriel Pereira โดยปัจจัยที่มีผลเรียงอันดับค่าเฉลี่ยจากมากไปน้อยโดยใช้เกณฑ์การแบ่งของ Best (1977) ได้แก่ ปัจจัยคุณภาพของความสัมพันธ์ในครอบครัว อยู่ในระดับมาก รองลงมาคือ **ปัจจัยด้านเวลาว่าง**หลังเลิกเรียน โดยอยู่ในระดับเท่ากันปัจจัยด้านการออกไปเที่ยวกับเพื่อน ซึ่งก็คือระดับปานกลาง และในระดับน้อยถึงน้อยที่สุด คือ ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์และปัจจัยด้านการบริโภคเครื่องดื่มแอลกอฮอล์ในวันทำงานตามลำดับ ในส่วนของตัวแปรตามนั้นสถานะสุขภาพร่างกายนักเรียนอยู่ในระดับ มาก

เมื่อพิจารณาค่าความเบ้ (Skewness) ของปัจจัยที่ส่งผลต่อสถานะสุขภาพร่างกายของนักเรียนมัธยมศึกษา มีค่าความเบ้ที่อยู่ในเกณฑ์ยอมรับได้ทั้งหมด 5 ตัวแปร ได้แก่ ปัจจัยคุณภาพของความสัมพันธ์ในครอบครัว (Sk=-0.91) **ปัจจัยด้านเวลาว่าง**หลังเลิกเรียน (Sk=-0.16) ปัจจัยด้านการออกไปเที่ยวกับเพื่อน (Sk=0.19) ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์

(Sk=0.72) และสถานะสุขภาพร่างกายนักเรียน (Sk=-0.67) มีค่าความเบ้อยู่ระหว่าง -0.16 ถึง -0.91 ซึ่งมีค่าไม่เกิน ±2 ถือว่าอยู่ในเกณฑ์ที่ยอมรับได้ที่ระดับความเชื่อมั่น 0.05 (Hair & et. al, 2006) และจากการพิจารณาค่าความโด่งของตัวแปรต่างๆ พบว่ามีค่าความโด่งอยู่ในเกณฑ์ที่ยอมรับได้อยู่ 5 ตัวแปร ได้แก่ ปัจจัยคุณภาพของความสัมพันธ์ในครอบครัว (Ku=0.85) **ปัจจัยด้านเวลาว่าง**หลังเลิกเรียน (Ku=-0.30) ปัจจัยด้านการออกไปเที่ยวกับเพื่อน (Ku=-0.83) ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ (Ku=-0.79) และสถานะสุขภาพร่างกายนักเรียน (Ku=-0.93) อยู่ในช่วง -0.30 ถึง -0.93 ซึ่งมีค่าไม่เกิน ±2 (Kline, 2005, p. 50)

2.2 ข้อมูลจากกลุ่มตัวอย่าง จำนวน 398 ข้อมูลนำมาวิเคราะห์ค่าสัมประสิทธิ์สหสัมพันธ์แบบเพียร์สัน (Pearson’s product moment correlation coefficient) ระหว่างปัจจัยคุณภาพของความสัมพันธ์ในครอบครัว, **ปัจจัยด้านเวลาว่าง**หลังเลิกเรียน, ปัจจัยด้านการออกไปเที่ยวกับเพื่อน, ปัจจัยด้านการบริโภคเครื่องดื่มแอลกอฮอล์ในวันทำงาน, ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์และสถานะสุขภาพร่างกายนักเรียน

ตารางที่ 3 แสดงค่าสัมประสิทธิ์สหสัมพันธ์ระหว่างตัวแปรอิสระและตัวแปรตาม

|  |  |  |  |  |  |  |
| --- | --- | --- | --- | --- | --- | --- |
| ตัวแปร | X1 | X2 | X3 | X4 | X5 | Y |
| X1 | 1 |  |  |  |  |  |
| X2 | 0.16\*\* | 1 |  |  |  |  |
| X3 | 0.06 | 0.26\*\* | 1 |  |  |  |
| X4 | -0.13\*\* | 0.19\*\* | 0.31\*\* | 1 |  |  |
| X5 | -0.19\*\* | 0.11\* | 0.46\*\* | 0.63\*\* | 1 |  |
| Y | 0.14\*\* | 0.12\* | -0.01 | 0.09 | 0.12\* | 1 |
|  | 3.94 | 3.23 | 3.08 | 1.44 | 2.20 | 3.68 |
| SD | 0.93 | 1.01 | 1.13 | 0.86 | 1.33 | 1.44 |

หมายเหตุ : \*\*p < 0.01 ; \*p < 0.05

จากตารางที่ 3 แสดงให้เห็นว่าปัจจัยที่ส่งผลต่อสถานะสุขภาพร่างกายนักเรียนมีความสัมพันธ์กันอย่างมีนัยสำคัญทางสถิติที่ระดับ 0.01 และ 0.05 ยกเว้นปัจจัยด้านการออกไปเที่ยวกับเพื่อน (X3) และปัจจัยด้านการบริโภคเครื่องดื่มแอลกอฮอล์ในวันทำงาน (X4 ) โดยปัจจัยทั้งหมดมีค่าสัมประสิทธิ์สหสัมพันธ์อยู่ระหว่าง -0.01 ถึง 0.63 ตัวแปรที่มีค่าสัมประสิทธิ์สหสัมพันธ์สูง คือ ปัจจัยด้านการบริโภคเครื่องดื่มแอลกอฮอล์ในวันทำงานกับ ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ โดยมีค่าความสัมประสิทธิ์สหสัมพันธ์เท่ากับ0.63 รองลงมา คือ ปัจจัยด้านการออกไปเที่ยวกับเพื่อนกับปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ โดยมีค่าความสัมประสิทธิ์สหสัมพันธ์เท่ากับ 0.46 ส่วนตัวแปรที่มีค่าความสัมประสิทธิ์สหสัมพันธ์ต่ำที่สุด คือ สถานะสุขภาพร่างกายนักเรียนและปัจจัยด้านการออกไปเที่ยวกับเพื่อน โดยมีค่าความสัมประสิทธิ์สหสัมพันธ์เท่ากับ -0.01

2.3 ผลการวิเคราะห์ที่ทดสอบตัวแปรที่ส่งผลเสียต่อสถานะสุขภาพร่างกายปัจจุบันของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira ในประเทศโปรตุเกสที่ระดับความเชื่อมั่น 95% หรือมีระดับนัยสําคัญ เท่ากับ 0.05 โดยใช้การวิเคราะห์ถดถอยพหุคูณ (Multiple Regression) ด้วยวิธีแบบ Enter ดังนี้

ตารางที่ 4 แสดงสมการการพยากรณ์ทดสอบตัวแปรที่ส่งผลเสียต่อสถานะสุขภาพร่างกายของนักเรียนทั้งหมด 5 ตัวแปร โดยใช้การวิเคราะห์ถดถอยพหุคูณ(Enter Multiple Regression analysis)

|  |  |  |  |
| --- | --- | --- | --- |
| ตัวแปรพยากรณ์ | R | R2 | ร้อยละ |
| -X1, X2, X3, X4, X5 | 0.251a | 0.063 | 6.300 |

จากตารางที่ 4 พบว่าตัวแปรที่ส่งผลเสียต่อสถานะสุขภาพร่างกายปัจจุบันของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira ในประเทศโปรตุเกส ทั้งหมด 5 ตัวแปรประกอบไปด้วย ปัจจัยคุณภาพของความสัมพันธ์ในครอบครัว **ปัจจัยด้านเวลาว่าง**หลังเลิกเรียน ปัจจัยด้านการออกไปเที่ยวกับเพื่อน ปัจจัยด้านการบริโภคเครื่องดื่มแอลกอฮอล์ในวันทำงาน ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์โดยใช้การวิเคราะห์ถดถอยพหุคูณ (Multiple Regression) ด้วยวิธีแบบ Enter พบว่าตัวแปรทั้ง 5 ตัวนั้นสามารถอธิบายปัจจัยที่ส่งผลต่อสถานะสุขภาพร่างกายของนักเรียนได้ร้อยละ 6.300 (R2 = 0.063)

ตารางที่ 5 แสดงค่าความแปรปรวนในการพยากรณ์ตัวแปรที่ส่งผลเสียต่อสถานะสุขภาพร่างกายปัจจุบันของนักเรียนมัธยมหลักสูตรคณิตศาสตร์และภาษาโปรตุเกสของโรงเรียน Gabriel Pereira

|  |  |  |  |  |  |
| --- | --- | --- | --- | --- | --- |
| แหล่งความแปรปรวน | SS | df | MS | f | p |
| 1.สมการถดถอย | 51.66 | 5 | 10.33 | 5.26\* | .000 |
| 2.ความคลาดเคลื่อน | 770.45 | 392 | 1.97 |  |  |

หมายเหตุ : \*\*p < 0.01 ; \*p < 0.05

จากตารางที่ 5 แสดงให้เห็นว่าความแปรปรวนในการพยากรณ์ตัวแปรซึ่งก็คือ ปัจจัยที่ส่งผลต่อสถานะสุขภาพร่างกายปัจจุบันของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira ในประเทศโปรตุเกสนั้น พบว่าด้วย ปัจจัยคุณภาพของความสัมพันธ์ในครอบครัว **ปัจจัยด้านเวลาว่าง**หลังเลิกเรียน ปัจจัยด้านการออกไปเที่ยวกับเพื่อน ปัจจัยด้านการบริโภคเครื่องดื่มแอลกอฮอล์ในวันทำงาน ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์สามารถอธิบายความผันแปรของความสำเร็จของการบริหารงานบุคคลได้อย่างมีนัยสำคัญทางสถิติที่ระดับ 0.05

ตารางที่ 6 แสดงค่าสัมประสิทธิ์สหสัมพันธ์ถดถอยพหุคูณแบบ Enter ของตัวแปรพยากรณ์ที่ใช้พยากรณ์ตัวแปรที่ส่งผลเสียต่อสถานะสุขภาพร่างกายปัจจุบันของนักเรียนมัธยมหลักสูตรคณิตศาสตร์และภาษาโปรตุเกส

|  |  |  |  |  |  |  |
| --- | --- | --- | --- | --- | --- | --- |
| **ปัจจัยที่ส่งผลต่อสุขภาพร่างกาย** | b | | S.E.b | B | T | p |
| 1.ปัจจัยคุณภาพของความสัมพันธ์ในครอบครัว (X1) | 0.27 | | 0.08 | 0.18 | 3.43\*\* | 0.00 |
| 2.**ปัจจัยด้านเวลาว่าง**หลังเลิกเรียน (X2) | 0.14 | | 0.07 | 0.10 | 1.93 | 0.06 |
| 3.ปัจจัยด้านการออกไปเที่ยวกับเพื่อน (X3) | -0.18 | | 0.07 | -0.14 | -2.48\* | 0.01 |
| 4.ปัจจัยด้านการบริโภคเครื่องดื่มแอลกอฮอล์ในวันทำงาน (X4) | 0.03 | | 0.11 | 0.02 | 0.32 | 0.75 |
| 5.ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ (X5) | 0.21 | | 0.08 | 0.19 | 2.77\*\* | 0.00 |
| ค่าคงที่ | | 2.20 |  |  |  |  |

หมายเหตุ : \*\*p < 0.01 ; \*p < 0.05

จากตารางที่ 6 แสดงให้เห็นค่าสัมประสิทธิ์สหสัมพันธ์ถดถอยพหุคูณแบบ Enter ของตัวแปรพยากรณ์ที่ใช้พยากรณ์ พบว่า ปัจจัยทั้ง 5 ปัจจัยมีนัยสำคัญทางสถิติระดับ 0.01 และ 0.05 อยู่ทั้งหมด 3 ปัจจัยได้แก่ ปัจจัยคุณภาพของความสัมพันธ์ในครอบครัว (X1) มีนัยสำคัญทางสถิติที่ระดับ 0.01 และมีค่าสัมประสิทธิ์สหสัมพันธ์ถดถอย เท่ากับ 0.27

ปัจจัยด้านการออกไปเที่ยวกับเพื่อน (X3) มีนัยสำคัญทางสถิติที่ระดับ 0.05 และมีค่าสัมประสิทธิ์สหสัมพันธ์ถดถอย เท่ากับ -0.18

ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ (X5) มีนัยสำคัญทางสถิติที่ระดับ 0.01 และมีค่าสัมประสิทธิ์สหสัมพันธ์ถดถอย เท่ากับ 0.21

**สมการพยากรณ์ในรูปคะแนนดิบ**

ý = 2.20 + 0.27(ปัจจัยคุณภาพของความสัมพันธ์ในครอบครัว) + -0.18(ปัจจัยด้านการออกไปเที่ยวกับเพื่อน) + 0.21(ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์)

ý = 2.50

**สมการพยากรณ์ในรูปคะแนนมาตรฐาน**

Z = 0.18 (ปัจจัยคุณภาพของความสัมพันธ์ในครอบครัว) + -0.14 (ปัจจัยด้านการออกไปเที่ยวกับเพื่อน) + 0.19

(ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์)

Z = 0.23

**อภิปรายผล**

จากการศึกษาเกี่ยวกับปัจจัยที่ส่งผลต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira โดยปัจจัยที่เกี่ยวข้องหรือส่งผลต่อสถานะสุขภาพร่างกายนักเรียนทั้งสองหลักสูตรสายการเรียนนั้น สามารถอภิปรายได้ดังนี้

**ปัจจัยคุณภาพของความสัมพันธ์ในครอบครัว**

ปัจจัยคุณภาพของความสัมพันธ์ในครอบครัว พบว่า ความสัมพันธ์ในครอบครัวนั้นมีอิทธิพลส่งผลต่อสุขภาพร่างกายและจิตใจของนักเรียนทั้งสองหลักสูตร โดยผู้ที่เผชิญปัญหาครอบครัวอาจมีอาการเครียด ปวดหัว หงุดหงิดง่าย แยกตัว ทำงานอย่างไม่มีประสิทธิภาพ มีปัญหาการนอนหลับ อารมณ์แปรปรวน ซึมเศร้า สิ้นหวัง พึ่งพาสารเสพติด และอาจทะเลาะเบาะแว้งกับสมาชิกในครอบครัวอยู่บ่อย ๆ ซึ่งปัญหาที่เกิดขึ้นอาจลุกลามใหญ่โตหรือเรื้อรังได้ และอาจทำให้สมาชิกครอบครัวเกิดอาการทางจิตเวช เช่น โรคจิตประสาท โรคซึมเศร้า โรคบุคลิกภาพแปรปรวน เป็นต้น (พบแพทย์, 2020)

จากการศึกษาพบว่า ปัจจัยคุณภาพของความสัมพันธ์ในครอบครัว สอดคล้องกับงานวิจัยที่ว่า คุณภาพของความสัมพันธ์ในครอบครัวที่แย่จะส่งผลต่อเด็กโดยส่งผลให้เกิดปัญหาทางด้านอารมณ์ เช่น เก็บกด มีความสับสนทางด้านอารมณ์ กังวลใจ หวาดกลัว อาจมีปัญหาทางด้านการปรับตัวเข้ากับสังคมได้ยาก เด็กที่ครอบครัวมีการใช้ความรุนแรงอย่างต่อเนื่องจะส่งผลต่อการรับรู้ โดยเด็กวัยรุ่นจะเริ่มมีพฤติกรรมก้าวร้าวและใช้ความรุนแรงชัดเจนขึ้น มีการทะเลาะวิวาทกับเพื่อน เด็กเหล่านี้มี โอกาสสูงที่จะใช้ความรุนแรงในครอบครัวต่อไป สำหรับเด็กบางรายอาจมีปัญหาทำให้เกิดความหดหู่ เศร้าหมอง ซึ่งอาจนำไปสู่โรคซึมเศร้า อันเป็นพฤติกรรมซ่อนเร้นที่อาจนำไปสู่ปัญหาต่าง ๆ อาทิโรคประสาท โรคจิต และ การฆ่าตัวตาย (จินตนา วัชรสินธุ์ และรวิวรรณ คำเงิน, 2561)

อย่างไรก็ตามนักเรียนที่มีความสัมพันธ์ในครอบครัวที่ดีจะส่งผลต่อสถานะสุขภาพเป็นอย่างมาก ทั้งด้าน อารมณ์ พฤติกรรมและด้านความคิดที่จะเติบโตขึ้นในเชิงบวก เป็นคนที่ฉลาดที่จะลงมือทำและเติบโตเป็นคนที่มีประสิทธิภาพต่อสังคม

**ปัจจัยด้านการออกไปเที่ยวกับเพื่อน**

ปัจจัยด้านการออกไปเที่ยวกับเพื่อน พบว่า พฤติกรรมการออกไปเที่ยวกับเพื่อนนั้นมีอิทธิพลต่อสถานะสุขภาพของนักเรียนทั้งสองลักสูตรสายการเรียน เนื่องจากการออกไปเที่ยวในช่วงเวลากลางคืนนั้นอาจส่งผลให้เกิดการพักผ่อนไม่เพียงพอ ตื่นนอนไม่เป็นเวลาหรือเสี่ยงต่อการเกิดอันตรายทั้งจากสถานที่ที่ไปหรือสภาพแวดล้อมในช่วงเวลานั้น

จากการศึกษาพบว่าปัจจัยด้านการออกไปเที่ยวกับเพื่อน สอดคล้องกับงานวิจัยที่ว่า การไปเที่ยวกับกลุ่มเพื่อนในเวลากลางคืนเพื่อพบปะสังสรรค์นั้นจะสร้างความสัมพันธ์ระหว่างกลุ่มได้เน้นเฟ้นขึ้นมากกว่า แต่จะส่งผลต่อสถานะสุขภาพร่างกาย ซึ่งสถานะสุขภาพร่างกายส่วนมากเป็นอาการระยะสั้น ได้แก่ นอนไม่หลับและปวดหัวรุนแรง และยังส่งผลพฤติกรรมความอยากรู้อยากลองของวัยระหว่าง 15-19 ปี จะถูกกระตุ้นให้ทำในสิ่งที่ไม่ควรได้ง่ายขึ้นกว่าวัยอื่นๆ (เผ่าไทย สินอาพล และนฤภัค จันทิมา, 2561)

**ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์**

ปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ พบว่าปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์มีอิทธิพลต่อสถานะสุขภาพร่างกายของนักเรียนมัธยมทั้งสองหลักสูตรสายการเรียน โดยนักเรียนทั้งสองหลักสูตรมีช่วงอายุอยู่ในเกณฑ์ของวัยรุ่นซึ่งทำให้เสี่ยงต่อผลกระทบของแอลกอฮอล์ การดื่มตั้งแต่อายุยังน้อยอาจรบกวนพัฒนาการตามปกติของสมอง นอกจากนี้ยังสามารถส่งผลต่อพัฒนาการของอวัยวะที่สำคัญ ซึ่งสิ่งนี้อาจทำให้เกิดปัญหาสุขภาพในภายหลัง

จากการศึกษาพบว่าปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์ มีความสอดคล้องกับงานวิจัยที่ว่า การดื่มเครื่องแอลกอฮอล์ในช่วงวันหยุดสุดสัปดาห์นั้น ส่งผลต่อสถานะสุขภาพร่างกาย ทั้งด้านอารมณ์ การเรียน และพฤติกรรมไม่เหมาะสม แต่เป็นลักษณะที่ยังไม่มีผลกระทบรุนแรงโดยด้านร่างกายจะไม่มีผลที่เกิดขึ้นในทันทีแต่ส่งผลเสียในระยะยาวในภายหลัง เนื่องจากยังเป็นวัยที่มีการเจริญเติบโตและยังอยู่ในการดูแลของโรงเรียนและผู้ปกครอง (ขนิษฐา พรมกระโทก และวิลาวัณย์ ชมนิรัตน์, 2563)

นอกจากนี้การดื่มเครื่องดื่มแอลกอฮอล์ในช่วงสุดสัปดาห์ของนักเรียนทั้งสองหลักสูตรก็ส่งผลกระทบต่อความสูญเสียโอกาสในการเรียนหนังสือและอาจทำให้นักเรียนต้องออกจากโรงเรียนก่อนวัยอันสมควร

นอกจากนั้นจากการศึกษาวิเคราะห์หาปัจจัยที่ส่งผลเสียต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira จากแบบสอบถามออนไลน์ ข้อมูลทุติยภูมินั้นก็มีปัจจัยที่ไม่ส่งผลกระทบต่อสถานะสุขภาพร่างกายของนักเรียนทั้งสองหลักสูตร ได้แก่ **ปัจจัยด้านเวลาว่าง**หลังเลิกเรียน ปัจจัยด้านการบริโภคเครื่องดื่มแอลกอฮอล์ในวันทำงาน

**ผลการวิจัย**

การวิจัยในครั้งนี้ทำการศึกษาปัจจัยที่ส่งผลเสียต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira โดยข้อมูลที่นำเข้ามาวิเคราะห์นั้นเป็นข้อมูลทุติยภูมิจากแหล่งรวมชุดข้อมูลออนไลน์มีชื่อ Kaggle โดยชุดข้อมูลที่นำมาวิเคราะห์นั้นได้ทำการสำรวจด้วยแบบสอบถามออนไลน์จากนักเรียนทั้งสองหลักสูตรสาการเรียน ได้แก่ หลักสูตรคณิตศาสตร์จำนวน 199 คน หลักสูตรภาษาโปรตุเกสจำนวน 199 คน รวมแล้วมีนักเรียนตอบแบบสอบถามออนไลน์อยู่ทั้งหมด 398 คน มีอายุอยู่ในช่วง 15-19 ปี ส่วนใหญ่เป็นเพศชายและส่วนมากนักเรียนจะอาศัยอยู่ในเมือง มีค่าเฉลี่ยในการตอบแบบสอบถามออนไลน์ในแต่ละปัจจัยโดยปัจจัยคุณภาพของความสัมพันธ์ในครอบครัวมีค่าเฉลี่ยมากที่สุด และปัจจัยที่มีค่าเฉลี่ยน้อยที่สุด คือ ปัจจัยด้านการบริโภคเครื่องดื่มแอลกอฮอล์ในวันทำงาน

ผลการศึกษาปัจจัยที่ส่งผลต่อสถานะสุขภาพร่างกายของนักเรียนมัธยมทั้งสองหลักสูตรสายการเรียน เมื่อทำการวิเคราะห์ทางสถิติด้วยวิธีการวิเคราะห์ถดถอยพหุคูณ (Multiple Regression) โดยวิธีแบบ Enter พบว่า ปัจจัยที่ส่งผลต่อสถานะสุขภาพร่างกายของนักเรียนมัธยมหลักสูตรคณิตศาสตร์และภาษาโปรตุเกสโรงเรียน Gabriel Pereira ทั้ง 5 ปัจจัยที่นำมาวิเคราะห์นั้นมีเพียง 3 ปัจจัยที่มีนัยสำคัญทางสถิติที่ระดับ 0.01 และระดับ 0.05 ได้แก่ ปัจจัยคุณภาพของความสัมพันธ์ในครอบครัว, ปัจจัยด้านการออกไปเที่ยวกับเพื่อนและปัจจัยด้านการบริโภคเครื่องดื่มแอลกอฮอล์ในช่วงสุดสัปดาห์

**ข้อเสนอแนะการวิจัยครั้งต่อไป**

1. ข้อมูลที่นำมาวิเคราะห์หาปัจจัยที่ส่งผลต่อสถานะสุขภาพร่างกาย เป็นข้อมูลทุติยภูมิในแหล่งสืบค้นหาข้อมูลออนไลน์ ในการทำวิจัยครั้งถัดไป ผู้ที่สนใจในชุดข้อมูลนี้อาจจะคัดเลือกหัวข้อที่ตนสนใจใหม่ เนื่องจากวิจัยครั้งนี้ผู้วิจัยได้คัดเลือกเฉพาะหัวข้อตัวแปรที่ตนสนใจเท่านั้น หรือผู้สนใจอาจจะนำข้อมูลวิจัยชุดนี้เป็นแนวทางในการศึกษาและเก็บข้อมูลปฐมภูมิของตนเองได้ในอนาคต
2. การศึกษาครั้งนี้เป็นการศึกษาเชิงปริมาณ ไม่มีการศึกษาเจาะลึกในรายละเอียด ดังนั้น ในการวิจัยครั้งต่อไป หากผู้สนใจต้องการข้อมูลเชิงลึกมากขึ้น ก็สามารถทําการศึกษาเชิงคุณภาพ เพื่อที่จะได้ข้อมูลเชิงลึกมาใช้ในการวิเคราะห์จะมีความชัดเจนมากกว่าการใช้แบบสอบถามทุติยภูมิเป็นเครื่องมือเพียงอย่างเดียว

**กิตติกรรมประกาศ**

งานวิจัยสถิติเพื่อการวิเคราะห์ข้อมูลนี้ส่วนหนึ่งของการศึกษาตามหลักสูตรหลักสูตรวิทยาการสารสนเทศบัณฑิต สาขาวิชาเทคโนโลยีดิจิทัล โครงการจัดรูปแบบการบริหารวิชาการด้านเทคโนโลยีดิจิทัลรูปใหม่ มหาวิทยาลัยเทคโนโลยีสุรนารี ได้บรรลุตามวัตถุประสงค์ของผู้จัดทำโครงงานไปด้วยดี ผู้จัดทำขอขอบพระคุณรองศาสตราจารย์ ดร. บุรทิน ขำภิรัฐและดร.ดิสกุล ชลศาลาสินธุ์ ที่สละเวลาอันมีค่าในการให้คำแนะนำ และช่วยปรับปรุงข้อบกพร่องของโครงงานนี้

ขอขอบพระคุณหน่วยตัวอย่างและแหล่งข้อมูลทุติยภูมิในการทำให้งานวิจัยนี้สำเร็จไปได้อย่างดี และขอขอบพระคุณเพื่อนๆ ในสาขาวิชา 1101251 และ 1101252 ทุกท่านที่คอยให้คำปรึกษา ตลอดจนให้ความช่วยเหลือ จนทำให้โครงงานวิจัยนี้สำเร็จลงได้อย่างมีประสิทธิภาพ

**รายการอ้างอิง**

ขนิษฐา พรมกระโทก, และวิลาวัณย์ ชมนิรัตน์. (2563). การดื่มเครื่องดื่มแอลกอฮอล์ของวัยรุ่นชุมชนเขตชานเมืองจังหวัดแห่งหนึ่ง ในภาคอีสานของประเทศไทย. วารสารพยาบาลสาร, 18 (9), 23-25. สืบค้นจาก https://he02.tcithaijo.org/index.php/cmunursing/article/view/74635

ชำนาญ ศรีสวัสดิ์. (2019). การศึกษาการกำหนดขนาดกลุ่มตัวอย่างของนักวิจัยไทยและนิสิต-นักศึกษาระดับ อุดมศึกษาของไทยในการวิจัยเชิงปริมาณทางด้านสังคมศาสตร์มนุษยศาสตร์การโรงแรมการท่องเที่ยวและอื่นๆ. วารสารครุศาสตร์ มหาวิทยลัยจุฬาลงกรณ์, 47 (1), 295-316. สืบค้นจาก https://so02.tci-thaijo.org/index.php/EDUCU/article/view/179824

จินตนา วัชรสินธุ์, และรวิวรรณ คำเงิน. (2561). ปัจจัยที่มีความสัมพันธ์กับความรุนแรงในครอบครัวของเด็กวัยเรียน. วารสารสาธารณสุข มหาวิทยลัยบูรพา, 8 (2), 190-192. สืบค้นจาก <file:///C:/Users/User/Downloads/130876%E0%B9%84%E0%B8%9F%E0%B8%A5%E0%B9%8C%E0%B8%9A%E0%B8%97%E0%B8%84%E0%B8%A7%E0%B8%B2%E0%B8%A1-344843-1-10-20180627.pdf>

เผ่าไทย สินอาพล, และนฤภัค จันทิมา. (2560). ผลกระทบและแนวทางแก้ไขปัญหาจากการเข้าถึงเครื่องดื่มแอลกอฮอล์ ของนักศึกษาหญิงในมหาวิทยาลัยในจังหวัดเชียงใหม่. วารสารวิจัยเพื่อพัฒนาชุมชน มหาวิทยลัยนเรศวร, 11 (1), 682-685. สืบค้นจาก http://www.journal.nu.ac.th/JCDR/article/view/

พบแพทย์. (2563). ปัญหาครอบครัวสาเหตุการขัดแย้ง. สืบค้น 12 พฤศจิกายน 2564, จาก [https://www.pobpad.com/%E0%B8%9B%E0%B8%B1%E0%B8%8D%E0%B8%AB%E0%B8%B2%E0%B8%84%E0%B8%A3%E0%B8%AD%E0%B8%9A%E0%B8%84%E0%B8%A3%E0%B8%B1%E0%B8%A7-](https://l.facebook.com/l.php?u=https%3A%2F%2Fwww.pobpad.com%2F%25E0%25B8%259B%25E0%25B8%25B1%25E0%25B8%258D%25E0%25B8%25AB%25E0%25B8%25B2%25E0%25B8%2584%25E0%25B8%25A3%25E0%25B8%25AD%25E0%25B8%259A%25E0%25B8%2584%25E0%25B8%25A3%25E0%25B8%25B1%25E0%25B8%25A7-%25E0%25B8%25AA%25E0%25B8%25B2%25E0%25B9%2580%25E0%25B8%25AB%25E0%25B8%2595%25E0%25B8%25B8%25E0%25B8%2584%25E0%25B8%25A7%25E0%25B8%25B2%3Ffbclid%3DIwAR18RFYlCWSRavMoEIaoPfDEgdAQPk4CXgMqnDSxMVXk0JFXFRvUeGvwx6Q&h=AT0TxAQtRi7cGuZ-g0HLbkO5itmx3A5n9EIg0hx0O1zMDQB5bUgHtZYJLBXzSnbnl3Slw7GnySM7yA0njUZ27ssBGnj7Aj-SujYkzGLcb_idR6RLiWaw6myo61ctyZ1KDfxPFAbVNiNF-9FQXAd-_w)

สุทิน ชนะบุญ. (2019). การพัฒนาการบันทึกเวชระเบียนของทีมสหวิชาชีพโรงพยาบาลไชยวานอำเภอไชยวานจังหวัดอุดรธานี. วารสารสาธารณสุข มหาวิทยาลัย บูรพา, 12 (2), 1-14. สืบค้นจาก http://ojslib3.buu.in.th/index.php/health/article/view/5749

วนัญญา แก้วแก้วปาน. (2017). สัมพันธภาพครอบครัวกับปัญหาการกระทำความผิดในวัยรุ่น. Veridian E-Journal สาขามนุษยศาสตร์สังคมศาสตร์และศิลปะ มหาวิทยาลัยศิลปกร, 10 (1), 361-371. สืบค้นจาก https://he02.tci-thaijo.org/index.php/Veridian-E-Journal/article/view/85969

วัลภา บูรณกลัศ. (2560). ความสัมพันธ์ระหว่างพฤติกรรมการดูแลสุขภาพตนเองสัมพันธภาพในครอบครัวกับความสุขของผู้สูงอายุในชุมชนแห่งหนึ่ง เขตสายไหม กรุงเทพมหานคร. วารสารพยาบาลตำรวจ, 9 (2),24-26. สืบค้นจาก ile:///C:/Users/User/Downloads/107952-Article%20Text-274811-2-10-20180226.pdf

Fabio Pagnotta. (2551). tudent Alcohol Consumption. สืบค้น สืบค้น 12 พฤศจิกายน 2564, จาก https://www.kaggle.com/uciml/student-alcohol-consumption

Hair J.F., Black W.C., Babin B.J., Anderson R.E. & Tatham R.L. (2006). Multivariate data analysis. (6th ed.). Pearson Prentice Hall: New Jersey.

Kline, R. B. (2005). Principle and Practice of Structural Equation Modelling. 2nd edition. New York: The Guildford Press.